Magashule 'weet nie' van aanklagte | Maroela Media
Magashule 'weet nie' van aanklagte
Ace Magashule. (Foto: Twitter)
Die verhoor van Ace Magashule, die ANC se geskorste sekretaris-generaal, is tot November uitgestel. Magashule het Dinsdag vlugtig in die hooggeregshof in Bloemfontein op aanklag van bedrog verskyn.
EWN berig Magashule het Dinsdag voor die hofverrigtinge gesê hy verlang meer duidelikheid oor die 70 aanklagte teen hom.
"Op die televisie hoor ek dat daar 70 aanklagte teen my is. Ek weet nie eers van 'n enkele aanklag nie, behalwe dat hulle sê dis aanklagte van korrupsie en geldwassery. Maar wat is die 70 aanklagte," het Magashule gesê.
eNCA berig die verhoor is tot 3 November vir 'n voorverhoor uitgestel.
"Die Nasionale Vervolgingsgesag sê hy wil graag voortgaan met dié 'formidabele' saak," berig eNCA.
Sommige van Magashule se bondgenote, soos Carl Niehaus en Vusi Tshabalala, geskorste speaker van die Vrystaatse wetgewer, was Dinsdag by die hof om Magashule te ondersteun.
Vermoorde dominee: 'Jesus huil saam'
Agt buitelanders vas oor aanlyn 'bedrogspul'
Dié een kan 'n dooie ding weer lewendig lieg.
Sluit die verpesting net toe asb. Mense soos die walg my ten diepste met hul leuens, arrogansie en vermetele houding. Net om hom te sien het amper my goeie Dinsdag vernietig!
Ou Acyie jy mot maar jou emails lees as jy weet hoe !!
En ou Kareltjie is oral saam met die skurke.
Mooi by sy pa JZ geleer. Nooit skuldig nie. Sal in die tronk ook nog aanhou al is die bewyse oortuigend en Carl kruip nog steeds